Úradný vestník L 089 , 06/04/1994 S. 0002 - 0004

Fínske špeciálne vydanie: Kapitola 2 Zväzok 11 S. 0105

Švédske špeciálne vydanie: Kapitola 2 Zväzok 11 S. 0105



Nariadenie Komisie (ES) č. 754/94 z 30. marca 1994 o klasifikácii niektorých tovarov v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku [1], v znení nariadenia Komisie (ES) č. 535/94 [2], najmä jeho článok 9, keďže aby sa zabezpečilo jednotné používanie kombinovanej nomenklatúry priloženej k spomínanému nariadeniu, je potrebné prijať opatrenia týkajúce sa klasifikácie tovarov uvedených v prílohe tohto nariadenia; keďže nariadenie (EHS) č. 2658/87 určilo všeobecné pravidlá pre interpretáciu kombinovanej nomenklatúry a tieto pravidlá platia aj pre všetky ostatné nomenklatúry, ktoré z neho úplne alebo čiastočne vychádzajú alebo ktoré k nemu pridávajú ďalšie podrozdelenia a ktoré sú určené špecifickými ustanoveniami spoločenstva s ohľadom na používanie tarifných a iných opatrení, týkajúcich sa obchodu s tovarmi; keďže podľa uvedených všeobecných pravidiel tovary opísané v stĺpci 1 tabuľky priloženej k tomuto nariadeniu musia byť klasifikované podľa vhodných číselných znakov (KN) uvedených v stĺpci 2 z dôvodov určených v stĺpci 3; keďže sa pripúšťa, aby informácie o záväzných sadzbách vydané colnými orgánmi členských štátov v súvislosti s klasifikáciou tovarov v kombinovanej nomenklatúre, ktoré nie sú v súlade s právami zriadenými týmto nariadením, boli ďalej uvádzané ich vlastníkom, v rámci ustanovení článku 12 (6) nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [3], počas obdobia troch mesiacov; keďže sekcia tarifnej a štatistickej nomenklatúry Výboru pre colný kódex nevydala stanovisko v lehote určenej jej predsedom, pokiaľ ide o výrobky č. 1 a 4 v priloženej tabuľke; keďže opatrenia určené v tomto nariadení sú v súlade so stanoviskom sekcie tarifnej a štatistickej nomenklatúry Výboru pre colný kódex, pokiaľ ide o výrobky č. 2, 3, 5, 6 a 7 v priloženej tabuľke, PRIJALA TOTO NARIADENIE: Článok 1 Tovary opísané v stĺpci 1 priloženej tabuľky sú teraz klasifikované v rámci kombinovanej nomenklatúry pod vhodnými číselnými znakmi (KN), uvedenými v stĺpci 2 uvedenej tabuľky. Článok 2 Informácie o záväzných sadzbách vydané colnými orgánmi členských štátov, ktoré nie sú v súlade s právami zriadenými týmto nariadením, sa môžu ďalej uvádzať v rámci ustanovení článku 12 (6) nariadenia (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. marca 1994 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 68, 11.3.1994, s. 15. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis | Číselný znak (KN) | Dôvody | (1) | (2) | (3) | 1.Výrobok známy ako grafický alebo digitalizačný tablet, zložený z plochej plastovej schránky, v ktorej sa nachádzajú elektronické a elektrické komponenty, napr. procesor, plošná obvodová doska a sústava prepojovacích obvodov. Najhornejšia plocha, ktorej aktívna zóna je cca 28 cm × 28 cm, je vybavená segmentovaným menu. Tablet je dodávaný s bodovou tlačiarňou a káblom, je pripojený priamo na základnú jednotku zariadenia na automatické spracovanie dát. | 84719280 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 5 (B) ku kapitole 84 a znením číselných znakov (KN) 8471, 847192 a 84719280. | 2.Farebná 35,5 cm obrazovka s vysokou rozlišovacou schopnosťou, maskou, "roztečou" bodov 0,31 mm pre obrazové prvky rovnakej farby, sieťovým adaptérom a sústavou obvodov na spracovanie RGB video a synchrónnych vstupných signálov (šírka video pásma 30 MHz), riadiaca textovú obrazovku a grafickú reprodukciu v rámci EDP a iných systémov na spracovanie informácií. Monitor nie je schopný reprodukovať farebný obraz zo zloženého videosignálu. | 84719280 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 5 (B) ku kapitole 84 a znením číselných znakov (KN) 8471, 847192 a 84719280. | 3.Modem na batériu uložený v schránke s rozmermi 10,2 × 6,1 × 2,5 cm, vybavený štyrmi LED, ktoré signalizujú stav spojenia, rýchlosť, frekvenciu prenosu a vybitie batérie. Modem má aj dátový konektor, telefonické prípojky, prípojku na akustický väzbový člen a štandardizovanú miniatúrnu telefonickú svorku. Modem sa používa na asynchrónny prenos dát medzi zariadeniami na automatické spracovanie dát pomocou telefonických liniek v duplexnej prevádzke a v režime akustickej väzby rýchlosťou 300 alebo 1200 bitov za sekundu. | 85174000 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov (KN) 8517 a 85174000 (pozri aj vysvetlivky k Harmonizovanému systému, číselný znak 85.17, časť III). | 4.Multimediálny interaktívny systém v jednoduchej schránke (43,8 × 31,75 × 9,4 cm) schopný reprodukovať na monitore, reproduktoroch alebo slúchadlách audio, grafické, textové a video dáta zaznamenané na kompaktnom disku (CD).Infračervené diaľkové ovládanie pre špeciálne audio a video funkcie jednotky je súčasťou systému. Po pripojení ďalšieho príslušenstva (napr. diskovej jednotky, klávesnice a myši) sa môže používať ako osobný počítač. Schránka obsahuje nasledujúce komponenty: doska s plošnými spojmi, obsahujúca jednotku na spracovanie digitálnych signálov (CPU, 1 MB RAM a 512 KB ROM), grafický prvok, videoprvok, zvukový prvok s vlastnou audio jednotkou CD aCD-ROM (pre reprodukciu dát, zvuku a obrazu iba z 5″ kompaktných diskov).Systém je schopný zabezpečiť približne 70 minút verne reprodukovanej hudby a grafiky s veľkou rozlišovacou schopnosťou. Možnosť videoreprodukcie statického obrazu v maximálnej dĺžke cca 5 minút. | 85219000 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 5 ku kapitole 84 a znením číselných znakov (KN) 8521 a 85219000. | 5.Interaktívny CD-systém v jednoduchej schránke na reprodukciu digitálne zaznamenaných obrazov a zvuku pre televíziu prostredníctvom laserového optického snímacieho systému. Dodáva sa spolu s myšou a infračerveným diaľkovým ovládaním.Obsahuje riadiacu jednotku, ktorá spracúva signály z prehrávača, z diaľkového ovládania alebo z myši na televízny displej a do reproduktorov a súčasne umožňuje interakciu s obrazom a zvukom. | 85219000 | Klasifikácia je určená ustanoveniami všeobecných pravidiel 1, 3 c) a 6 pre interpretáciu kombinovanej nomenklatúry, poznámkou 5 ku kapitole 84 a znením číselných znakov (KN) 8521 a 85219000. | 6.Komponenty "rádiového konferenčného prístroja" neprezentované spolu pre maloobchodný predaj v jedinom balíku, ktorý obsahuje: | | | a)vysielací mikrofón zahŕňajúci veľmi citlivý vysielač pre rádiokomunikáciu so zabudovaným mikrofónom a anténu, a | 85251090 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov (KN) 8525, 852510, 85251090, 8527, 852790 a 85279099. | b)jeden alebo viacero prijímačov obsahujúcich prijímacie zariadenia pre rádiokomunikáciu s frekvenčným modulom a zásuvkou pre pripojenie k slúchadlám, so zabudovaným smerovým mikrofónom alebo bez neho. | 85279099 | Klasifikácia v rámci číselného znaku 9021 nie je možná, lebo tovary sa nepovažujú za výrobky koncipované výlučne ako slúchadlá alebo príslušenstvo pre slúchadlá v zmysle tohto číselného znaku. | 7.Farebný videomonitor schopný reprodukovať farebný obraz zo zloženého videosignálu, s 33 cm obrazovkou, sieťovým adaptérom, vstupmi signálov z reproduktorov (video, audio) a súbormi obvodov pre spracovanie video/audio a synchrónnych vstupných signálov a budiacich obrazovku ("rozteč" bodov 0,64 mm) a reproduktor. Monitor slúži na reprodukciu statických alebo animovaných obrazov a tieňov, ktoré prichádzajú pomocou káblovej prípojky do počítačov, videorekordérov, diskových videoprehrávačov alebo iných zdrojov obrazu. | 85281031 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov (KN) 8528, 852810 a 85281031. | --------------------------------------------------